text: Resum Jornada Equips Masculins (7-8 oct) – BasketAlmeda
  Cara i creu per als dos equips sèniors del Club; la cara va ser per al Sènior 1 que va aconseguir emportar-se la victòria (69-79) de la pista del CB Gavà, després de reposar-se d'un mal inici de partit. I creu per al Sènior 2, on un mal segon període on van rebre un parcial 10 a 24, els hi va passar factura peracabar perdent per 54 a 64.
  A Júnior, trobem la victòria del Júnior 1 a la sempre complicada pista del Serrallo davant el CB Tarragona per 50 a 76; on va ser fonamental el gran últim quart dels nostres amb un parcial de 8 a 29. Victòria també del Júnior 2 BFC Almeda, que continua invicte després de tres partits disputats. Aquest cop el nostres es van emportar el partit, derrotant al AD Torreforta per 64 a 78. Per la seva part el Júnior 3 en un encontre molt igualat i molt disputat, va caure finalment per 64 a 59 davant el UE Sant Cugat.
  Mala jornada per als equips Cadets, ja que els tres equips van caure derrotats en els seus partits d'aquest cap de setmana. El Cadet 1 SN StBoi Almeda res va poder fer a pista del UB Sant Adrià i va caure per 64 a 45; el Cadet 2 la derrota la va patir a camp del Nou Bàsquet Olesa per 69 a 43; i el Cadet 3 malgrat l'última empenta al final del partit va caure a casa per 58 a 63 davant el CB Gavà.
  Gran partit de l'Infantil 1 que va derrotar amb contundència al Centre Catòlic L'Hospitalet per 98 a 53; i derrota (65-39) de l'Infantil 2 en el seu desplaçament a pista del CN Terrassa.
  A cistella petita trobem una derrota, la del Mini 06 a casa en el seu partit davant el CB Vic; malgrat l'esforç i la feina el nostres van caure per 44 a 73. I victòries del Mini 07 per 84 a 54 en un bon partit dels d'Almeda davant el BC Sant joan Despí; i per últim victòria (45-42) del PreMini en un encontre molt disputat contra el CB Nou Esplugues.